Zápisnica
zo zasadnutia dňa 10. januára 2018

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Ing. arch. Lucia Štasselová, člen komisie 
Mgr. Igor Adamec, člen komisie 
Mgr. Eva Franková, člen komisie
Mgr. Martin Pener, člen komisie

Neprítomní:
PhDr. Helena Vrábliková, člen komisie

Hostia:
- prezenčná listina

Program
1. Otvorenie 
2. Presun sumy vo výške 250.000€ do Kapitoly: Sociálne zabezpečenie bližšie nešpecifikované
3. Rôzne

K bodu č. 2
Presun sumy vo výške 250.000€ do Kapitoly: Sociálne zabezpečenie bližšie nešpecifikované

Predseda komisia vyzval vedúcu Odboru sociálnych vecí Mgr. Valkovú o predloženie návrhu pre potreby sociálneho zabezpečenia. Mgr. Valková prítomných informovala, že presunuté finančné prostriedky by bolo možné použiť na preddavky súkromným poskytovateľom, vývoj opatrovateľskej služby, vypracovanie projektovej dokumentácie na jasle, debarierizáciu jaslí. Výdavky na opatrovateľskú službu zaznamenali prudký nárast oproti predchádzajúcim rokom ( v roku 2015 - 12.000€, v roku 2016 - 27.000€, v roku 2017 - 50.000€). Na rok 2018 bolo v rozpočte naplánovaných 70.000€, ale suma bola upravená na 150.000€. Podľa slov pani Mgr. Valkovej z dôvodu prudkého nárastu je potrebné počítať s rezervou 20.000€. 
Riaditeľka Ružinovského domova seniorov Mgr. Karelová prítomných informovala o zmene financovania aj v RDS (ekonomicky oprávnené  náklady). Pre klientov s nižším stupňom odkázanosti dostanú zníženú dotáciu. Zmena nastane aj v mzdách zamestnancov. Zo zákona nespĺňajú počet zamestnancov na počet klientov, ktorý potrebujú špeciálnu starostlivosť (288 klientov). Z ľudí na dohodu musia byť zamestnanci. 
Pri návrhu na zmenu rozpočtu nezahrnuli priority ako rekonštrukcia dvoch bezbariérových kúpeľní na Pivoňkovej, kuchynky a výdajne stravy na Pivoňkovej (do kuchynky od roku 2004 neinvestovali). Zariadenie bolo vybudované v roku 1994. Celková suma by bolo vo výške 37.000€. 
Riaditeľka Domova dôchodcov PhDr. Samolejová sa ospravedlnila a zasadnutia komisie sa nezúčastnila. Mailom poslala svoju vyjadrenie. Požiadala o navýšenie kapitálových výdavkov vo výške 60.000€, aby mohli uskutočniť v roku 2018 zavedenie vzduchotechniky v ½ lôžkovej časti. 
Vedúca denného centra Pošeň Terézia Sokolová informovala členov komisie o skutočnosti, že ich denné centrum je síce najnovšie, ale najnavštevovanejšie. Zariadenie centra (stoličky, stoly) sa už rozpadáva. Vedúca denného centra Prievoz Žofia Benkovičová členov komisie informovala, že klub je už 30 ročný. Nábytok je zachovalý. 
Riaditeľka RDS informovala členov komisie, že približný rozpočet na denné centrá je vo výške 16.000€. Od vedúcich denných centier nedostala žiadne návrhy z dôvodu, že stretnutie s vedúcimi denných centier má naplánované na ďalší deň. Predseda komisie navrhol navýšenie pre denné centrá o 10.000€. 
Predseda komisie Ing. Hrapko navrhol zvolať ešte jedno stretnutie v danej veci. 

Uznesenie: Komisia sociálnych služieb Miestneho zastupiteľstva mestskej časti Bratislava – Ružinov
Navrhuje Miestnemu zastupiteľstvu mestskej časti Bratislava – Ružinov v rámci plnenie uznesenia Miestneho zastupiteľstva mestskej časti Bratislava – Ružinov číslo 548/XXXII/2017 zo dňa 12.12.2017 prerozdelenie presunutej sumy vo výške 250.000€ v takomto znení:
opatrovateľská služba		50.000€
RDS, Sklenárova		37.000€
(rekonštrukcia 2 kúpeľní na Pivoňkovej, rekonštrukcia kuchynky na Pivoňkovej)
DS, Sklenárova			75.000€
(dotácia na zvýšený počet zamestnancov)
DD, Pažítková			60.000€
(zavedenie vzduchotechniky v ½ lôžkovej časti)
Denné centrá			10.000€

Hlasovanie: 6 prítomní, 5 za, 0 proti, 1 sa zdržal

Najbližšie zasadnutie komisie sa uskutoční 6.2.2018 so začiatkom o 16.00 hod.

Predseda komisie: Peter Hrapko, v.r.
Zapísala: Monika Repášová